open-index/open-wikipedia-markdown huggingface dataset:
WALL-E (spēle)

***WALL-E*** ir datorspēle, kas balstīta uz tāda paša nosaukuma filmu. Spēli izstrādājis un publicējis *[[THQ]]* dažādām platformām. ASV spēle tika izdota 2008. gada 24. jūnijā, Eiropā 2008. gada 4. jūlijā un Austrālijā 2008. gada 4. septembrī. Spēle tika izdota arī Japānā 2008. gada 11. decembrī, taču *[[Microsoft Windows]]* un *[[Xbox 360]]* versijas netika oficiāli izdotas.

*WALL-E* kritiķu vidū tika vērtēta samērā labi. Pēc kritiķu uzskatiem spēles PSP versija bija vislabākā, mājaslapā *[[Metacritic]]* savācot 64 no 100 punktiem. Kaut arī pārējās spēles versijas tika kritizētas, IGN uzslavēja spēles PSP versiju, sakot, ka tā ir viena no labākajām filmu spēlēm pēdējā laikā.

Galvenais animācijas vadītājs datorspēlei bija Marks Vulkano, iepriekš strādājis *[[Sony Pictures Imageworks]]*, kur viņš darbojās kā galvenais filmu tēlu animētājs, piemēram, filmai *[[Beowulf]]* un citām. Pirms darba *Imageworks* viņš strādāja kā animācijas vadītājs un pārraugs *[[Big Idea Entertainment]]* seriālam *[[VeggieTales]]*.

## Spēle
*[[PlayStation 3]]*, *[[Wii]]* un *[[Xbox 360]]* versijās ir deviņas spēlējamas pasaules. *[[Microsoft Windows]]*, *[[PlayStation 2]]* un *[[PlayStation Portable]]* versijās ir astoņpadsmit spēlējamas pasaules, un *[[Nintendo DS]]* versijā ir četrpadsmit spēlējamas pasaules. Tikai spēles *Wii* versija piedāvā trīs dažādus daudzspēlētāju spēles režīmus, bet *[[Nintendo DS]]* versija piedāvā kooperatīvo daudzspēlētāju režīmu, kur iespējams spēlēt kā pašam VALL-E vai IEVAi. Izejot noteiktus līmeņus *Nintendo DS* versijā, spēlētājs atver dažādus klipus no filmas, kurus vēlāk var noskatīties jebkurā brīdī. *PlayStation 2*, PSP un *Microsoft Windows* versijās spēlētājs var izmantot mūziku, lai izsauktu *[[reject bot]]*.

## Ārējās saites
* Oficiālā mājaslapa
2012. gada Latvijas čempionāts šahā

**2012. gada Latvijas šaha čempionāts** - Latvijas šaha čempionāts vīriešiem un sievietēm, kas notika no 29. aprīļa līdz 5. maijam 2012. gadā Rīgā Mihaila Tāla šaha klubā (Vaļņu iela 9, 3. stāvs).

## Atlases sacensības
Čempionātam tika izstrādāta jauna izspēles sistēma, kas nomainīja iepriekšējos gados ierasto Mežezera atklāto turnīru. Vīriešu turnīrā bija daudzpakāpju atlases turnīri, kas ietvēra ceturtdaļfinālu, pusfinālu un reģionālās sacensības Kurzemē, Zemgalē, Latgalē un Vidzemē. Pusfināla un reģionālo sacensību uzvarētāji kvalificējās finālam. Sievietēm bija viens atsevišķs atvērta tipa turnīrs, kurā varēja piedalīties Latviju pārstāvošas šahistes ar vismaz I sporta klasi.

## Turnīra gaita
Abi fināli noritēja pēc Šveices sistēmas 9 kārtās ar apdomas laiku 90 minūtes visai partijai plus 30 sekundes par katru izdarīto gājienu.

Vīriešu čempionātā ilgu laiku par līderi bija pieredzējušais lielmeistars Jevgeņijs Svešņikovs, taču priekšpēdējā kārtā Vitālijs Samoļins uzvarēja citu lielmeistaru Viesturu Meijeru un apdzina Svešņikovu. Pēdējā kārta nevienam no līderiem neizdevās uzvarēt, un otro reizi par Latvijas čempionu kļuva Samoļins. Otrais palika Svešņikovs, bet trešajā vietā sliktāka koeficienta dēļ ierindojās Ilmārs Starostīts.

Sievietēm pēc trim kārtām par līderi bija izvirzījusies Dana Reizniece-Ozola, taču savstarpējā partijā 4. kārtā viņu pieveica Ilze Bērziņa un vairs neatdeva līderes godu līdz sacensību beigām. Bērziņai tas bija trešais Latvijas čempiones tituls. Atpaliekot par puspunktu otro vietu izcīnīja iepriekšējo gadu čempione Laura Rogule, bet trešo vietu ar labāka koeficienta palīdzību ieguva Ingūna Erneste.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Atsauces

## Ārējās saites
*  2012. gada Latvijas vīriešu šaha čempionāts vietnē chess-results.com
*  2012. gada Latvijas sieviešu šaha čempionāts vietnē chess-results.com
Karaļa Filipa karš

thumb|250px|Indiāņu uzbrukums Brokfīldai ''Karaļa Filipa karā''.
**Karaļa Filipa karš** (saukts arī par **Pirmo Indiāņu karu**, **[[Metakomets|Metakometa]] karu** vai **Metakometa sacelšanos**) bija bruņots konflikts starp Ziemeļamerikas pamatiedzīvotājiem mūsdienu Jaunanglijā un angļu kolonistiem un viņu indiāņu sabiedrotajiem. Karš nosaukts tā galvenā indiāņu vadoņa, sačema Metakometa vārdā, pazīstama arī kā "Karalis Filips". Majora Bendžamina Čērča vadībā angļi un sabiedrotie indiāņi karā guva virsroku un 1676. gada 12. augustā nogalināja Metakometu. Karš turpinājās Jaunanglijas ziemeļos (galvenokārt Menā) līdz 1678. gada aprīlim.

Karš bija vispostošākā nelaime Jaunanglijas kolonijai 17. gadsimtā. Indiāņu karotāji veica uzbrukumus vairāk kā pusei kolonijas pilsētu. Nedaudz vairāk kā gada laikā tika nopostītas 12 reģiona pilsētas, liela daļa cietušas. Kolonijas ekonomika sagrauta, un liela daļa tās iedzīvotāju gājuši bojā, ieskaitot desmito daļu karam derīgo vīriešu. Vēl traģiskāks tas bija indiāņu ciltīm. No 10 000 pamatiedzīvotājiem tika nogalināti ap 3000. Proporcionāli iedzīvotāju skaitam tas bija viens no asiņainākajiem un postošākajiem kariem Ziemeļamerikas vēsturē. 
## Ārējās saites
* Martin, Susan S. (ed.). "Edward Randolph on the Causes of the King Philip's War (1685)". New England Indians.
* .
* 
* 

## Atsauces
Fever

***Fever*** () var būt:
* ''Fever'' (albums) — *Bullet for My Valentine* albums;
* ''Fever'' (dziesma) — 1958. gada dziesma, kuru ir izpildījuši vairāki mūziķi (arī Madonna);
* ''Fever'' (''Cascada'' dziesma) — vācu deju projekta *Cascada* 2009. gada singls.
Unguri

**Unguri** var būt:
* Unguri — apdzīvota vieta Biķernieku pagastā
* Unguri — apdzīvota vieta Mazsalacas pagastā
* Unguri — apdzīvota vieta Raiskuma pagastā
Ungurmuiža (nozīmju atdalīšana)

**Ungurmuiža** var būt:
* Ungurmuiža — bijusī muiža Raiskuma pagastā
* Ungurmuiža - bijusī muiža Variešu pagastā
* Ungurmuižas pagasts - Medņu pagasta nosaukums līdz 1940. gadam
* Unguru Mazsalacas pagastā cits nosaukums
* Unguru Raiskuma pagastā cits nosaukums
Unguri (Raiskuma pagasts)

**Unguri** (agrāk arī **Ungurmuiža**) ir apdzīvota vieta Cēsu novada Raiskuma pagastā. Izvietojusies pagasta rietumos Ungura ezera ziemeļu krastā pie autoceļa P14  no pagasta centra Raiskuma,  no novada centra Cēsīm un  no Rīgas.

Apdzīvotā vieta izveidojusies pie bijušās Ungurmuižas (*Orellen*) centra. Muiža vēstures avotos pirmoreiz minēta 1421. gadā, kad to nopirka Kerstens fon Rozens. 15. gadsimta beigās to nopirka fon Ungernu dzimta, no kuras cēlies muižas un ciema latviskais nosaukums. Muižas vāciskais nosaukums, iespējams, cēlies no Ureles pilskalna. Muižas apbūve ir valsts nozīmes arhitektūras piemineklis, muižā ierīkots muzejparks. Ungura ezera krastā kempings.

## Atsauces

## Ārējās saites
* Ungurmuiža
Sātans

[thumb|Sātans [Dante Aligjēri|Dantes Dievišķās komedijas ilustrācijā (Gustava Dorē gravējums).]]
**Sātans** rietumu kultūrā ir dēmons, ļaunuma un Dieva ienaidnieka simbols, kas kristīgā mitoloģijā tiek saistīts ar Luciferu, Antikristu, pūķi un velnu. Sātans aprakstīts un gleznots kā Dieva pretinieks, kritušais eņģelis, kas padzīts no debesīm. Reliģiskās tradīcijas vairākās formās pieņem Sātanu kā pārdabisku būtni, baznīcas varas un Dieva ienaidnieku, arī jūdaistu, kristiešu un islamistu kanona pretinieku. Sātans saistīts ar sātanismu, ķecerību un okultismu. Sātanisti godina vai pielūdz Sātanu.

## Raksturojums un vēsture
Sātana vārda etimoloģiju saista ar seno ēģiptiešu dievu Setu, šumeriešu un mūsdienu arābu Šaitanu (شيطان) arī ebreju (שָׂטָן — *ha-satan*). 

Ar sātana tēlu saista arī feniķiešu dievu Bālu, kuru arī senie ebreji pielūdza Samarijā, Bībelē Bāls nereti lietots kā sugas vārds, kas apzīmē vietējās kanaāniešu dievības, arī svešus dievus un elku dievus.

## Skatīt arī
* Sātanisms

## Atsauces
Staiceles pamatskola

**Staiceles pamatskola** ir vispārējās izglītības iestāde Staicelē, Limbažu novadā.

## Vēsture
1904. gadā skolotāja Veronika Zenka nodibināja latviešu privātskolu Staiceles papīrfabrikas strādnieku bērniem. 1910. gadā skolas vadību pārņēma Staiceles fabrikas valde un to nosauca par Staiceles fabrikas skolu. Fabrikas valde noteica, ka skolu var apmeklēt tikai fabrikas strādnieku bērni, kas noveda pie tā, ka 1915. gadā skolu savā pārvaldībā pārņēma Rozēnu pagasts, pārsaucot to par **Rozēnu pagasta Staiceles I pakāpes pamatskolu**. Lai gan skolas apgāde pārgāja pagasta rokās, fabrikas valde turpināja palīdzēt un skolā uzturēja divas klases. 

1923. gadā pēc nesaskaņām ar pašvaldību fabrikas valde atteicās no skolas apgādes, kas lika meklēt līdzekļus jaunas skolas ēkas celtniecībai. Pēc gadā pašvaldība saņēma no valsts pabalstu un vēl pēc gada tika uzsākta jaunās skolas celtniecība, ko pabeidza 1928. gada vasarā. 1926. gadā saistībā ar skolas paplašināšanos to pārsauca par **Rozēnu pagasta Staiceles sešklašu pamatskolu**.

1966. gadā skola vēlreiz pārcēlās uz jaunu ēku. 2002. gadā skolai tika piebūvēta bibliotēka un divas mācību telpas. No 2006./2007. mācību gada Staiceles pamatskola kļuva par **Staiceles vidusskolu** ar 10. klasēm.

No 2018./2019. mācību gada skola reorganizēta par pamatskolu.

## Atsauces

## Ārējās saites
* Pamatskolas mājaslapa
1003. gads

**1003. gads** () bija gads, kas pēc Jūlija kalendāra sākās piektdienā.

## Notikumi
* 16. maijs — Jānis XVII kļuva par Romas pāvestu.
* 25. decembris — Jānis XVIII kļuva par Romas pāvestu.

### Nezināms datums
* Vikingu jūrasbraucējs Leifs Eriksons nonāca mūsdienu Kanādas ziemeļaustrumu piekrastē.
* Vikingu jūrasbraucējs Ēriks Rudais nodibināja pirmās skandināvu kolonijas Grenlandē.

## Miruši
* 12. maijs — Silvestrs II, Romas pāvests
* 6. novembris — Jānis XVII, Romas pāvests
* *iespējams*
** Ēriks Rudais, skandināvu vikings
Metjū Goss

**Metjū Hārlijs Goss** (; dzimis  Lonsestonā, Tasmanijā) ir bijušais Austrālijas šosejas un treka riteņbraucējs.

## Atsauces

## Ārējās saites

*
Jauno braucēju ieskaite Giro d'Italia

thumb|''Maglia bianca''
**Jauno braucēju ieskaite ''Giro d'Italia*** ir viena no papildus ieskaitēm *Giro d'Italia* sacensībās. Tā pastāv kopš 1976. gada. Ieskaites līderis valkā baltu krekliņu (). Ieskaites uzvarētāju nosaka pēc kopvērtējuma laika, bet ņemot vērā tikai sportistus līdz 25 gadu vecumam.

No 1976. līdz 1994. gadam ieskaite attiecās uz braucējiem pirms 24 gadu vecuma. Ieskaites līderim piešķir baltu krekliņu (*maglia bianca''). Pēc 1994. gada sezonas šī ieskaite vairs netika izdalīta. To atjaunoja līdz ar 2007. gada sacensībām, bet vecuma robežu noteica līdz ar 25 gadu vecumu.

## Uzvarētāji

## Atsauces
Anatols Lapiņš

**Anatols Kārlis Lapiņš** (; dzimis  Rīgā, miris  Bādenbādenē, Vācijā) bija Vācijas latviešu automašīnu dizaineris un sacīkšu braucējs. *[[Porsche]]* galvenā dizainera amatā viņš pārraudzīja priekšpiedziņas, šķidrumdzeses modeļu 928, 924 un 944 izstrādi, ko sāka ražot 1970. gadu vidū un beigās, kā arī divas *[[Porsche 911]]* versijas.

## Dzīvesgājums
Dzimis 1930. gadā Rīgā jauktas izcelsmes ģimenē.
Vācbaltiešu izceļošanas laikā 1939. gadā viņš kopā ar vecākiem devās sākumā uz okupētās Polijas daļu, tad uz Vāciju. Pēc Otrā pasaules kara beigām Lapiņš strādāja par mācekli *[[Daimler-Benz]]* darbnīcā Hamburgā, 1951. gadā pārcēlās uz ASV, kur strādāja *[[General Motors]]* rūpnīcā. Gandrīz divdesmit gadus, no 1969. gada līdz 1988. gadam, viņš bija *[[Porsche]]* automašīnas dizaina studijas vadītājs. Viņa vadībā izstrādāja tādus *Porsche* modeļus kā G sērijas 911, 924, 928, 944. 911 modelis atšķiras no citiem ar īpašu bufera uzbūvi un formu. 924, 928 un 944 bija pēc 911. koncepcijas parauga dizainētas kupejas ar priekšā iestrādātu dzinēju.

Miris 2012. gada 29. aprīlī 81 gada vecumā Bādenbādenē, Vācijā.

## Galerija

Attēls:1959_Corvette_XP-87_Stingray.jpg|1959 Corvette XP-87 Stingray
Attēls:Corvair_Monza_GT.1.jpg|Corvair Monza GT
Attēls:Opel_Rekord_C_Schwarze_Witwe.jpg|Opel Rekord C *Black Widow* replika
Attēls:1989_Porsche_928_S4_hatchback_(27192327901).jpg|Porsche 928 S4
Attēls:2006FOS_1970Porsche917L.jpg|Porsche 917-021 "Hippie"
Attēls:Porsche_917-20_front-left_Porsche_Museum.jpg|Porsche 917-20 "Pink Pig"


## Atsauces

## Ārējās saites
* Porsche G sērijas modelis 911
Punktu ieskaite Giro d'Italia

thumb|''Maglia rosso passione''
**Punktu ieskaite ''Giro d'Italia*** ir viena no papildu ieskaitēm *Giro d'Italia* sacensībās. To nosaka pēc iegūtās vietas katrā no posmiem, neatkarīgi no laika atstarpēm starp dalībniekiem. Laika posmā no 1967. līdz 1969. gadam līderis nēsāja sarkanu krekliņu, bet 1970. gadā krāsa tika nomainīta uz gaišsārti violetu, sauktu par *Maglia Ciclamino*, [[alpu vijolīte]]s krāsā. Sarkanā krāsa atkal tika ieviesta 2010. gadā. Tagad līdera krekliņu sauc par *Maglia Rosso Passione*.

== Šībrīža noteikumi ==
Kopš 2009. gada katra posma uzvarētājs saņem 25 punktus, neatkarīgi no posma veida (atšķirībā no *Tour de France'', kur par uzvarām kalnu posmos tiek piešķirti mazāk punktu kā līdzenumu posmos). Nākamās vietas ieguvējs saņem 20 punktus, bet pārējie 16, 14, 12, 10, 9, 8, 7, 6, 5, 4, 3, 2, līdz pat piecpadsmitās vietas ieguvējam, kurš saņem vienu punktu.

Katrā posmā, izņemot individuālo un komandas braucienu, ir sprinta starpfiniši. Pirmajam, kurš šķērso starpfiniša līniju, piešķir 8 punktus, nākamajam 6 punktus, pēc tam 4, 3, 2, līdz pat sestajam, kurš saņem vienu punktu.

Ja diviem vai vairāk sportistiem ir vienāds punktu skaits, rangu nosaka pēc uzvaru skaita posmos, pēc tam pēc starpfinišu sprintu uzvaru skaita un visbeidzot pēc mazāka kopējā laika sacensību kopvērtējumā.

## Atsauces
Static-X

***Static-X*** bija amerikāņu smagā metāla grupa, kas izveidota 1994. gadā. Grupa kļuva populāra pēc debijas albuma *[[Wisconsin Death Trip]]* izdošanas. Albums tika pārdots vairāk nekā miljons eksemplāros un tas ieguva platīna statusu. Līdz šim tas ir arī palicis grupas komerciāli veiksmīgākais albums.

*Static-X* mūzika visvairāk ietilpst industriālā metāla žanrā. Pati grupa savu mūziku bieži dēvē par "evil disco" (ļauno disko).

2014. gada 1. novembrī 48 gadu vecumā mirst grupas līderis Veins Statiks, un grupa beidz pastāvēt.

## Diskogrāfija
### Studijas albumi
* *[[Wisconsin Death Trip]]* (1999)
* *[[Machine]]* (2001)
* *[[Shadow Zone]]* (2003)
* *[[Start a War]]* (2005)
* *[[Cannibal]]* (2007)
* *[[Cult of Static]]* (2009)
* ** (2020)

## Atsauces

## Ārējās saites

* Oficiālā mājas lapa
Mantuja

**Mantuja** (, ) ir pilsēta Itālijā, Lombardijas reģionā. Tā ir Mantujas provinces administratīvais centrs. Pilsētu ieskauj trīs 12. gadsimtā mākslīgi izrakti ezeri. Bija arī ceturtais ezers, bet tas 18. gadsimta beigās izžuva.

Mantujā vairākus gadsimtus valdīja Gonzagu dzimta (1328—1708). Tās valdīšanas laikā pilsētā attīstījās māksla, kultūra un mūzika. Mantujai ir nozīmīga loma operas attīstības vēsturē, jo šeit dzīvoja itāļu komponists Klaudio Monteverdi. Netālu no pilsētas ir dzimis Romas vēsturnieks Vergīlijs. Mantuja ir zināma arī kā pilsēta, uz kurieni Viljama Šekspīra lugā "Romeo un Džuljeta" tika izraidīts galvenais lugas varonis Romeo.

2007. gadā Mantujas vecpilsētu (*centro storico*) un Sabjonetas komūnu Mantujas provincē UNESCO pasludināja par Pasaules mantojuma objektiem.

2017. gadā Itālijas vides aizsardzības asociācija *Legambiente* Mantuju nosauca par vislabāko Itālijas pilsētu pēc dzīves un vides kvalitātes.

## Atsauces

## Ārējās saites

* Oficiālā mājaslapa 
* Mantujas tūrisma mājaslapa
Kalnu ieskaite Giro d'Italia

thumb|''Maglia azzurra''
**Kalnu ieskaite ''Giro d'Italia*** ir viena no papildus ieskaitēm *Giro d'Italia* sacensībās. Šajā ieskaitē punktus piešķir sportistiem, kuri pirmie sasniedz iepriekš norādītas kāpumu virsotnes. Vairums kāpumu ir kategorizēti pēc grūtības un atrašanās vietas posma distancē. Bonusi tiek piešķirti arī par finišiem kalnu virsotnēs un pirmajiem braucējiem, kuri šķērso *Cima Coppi*, kā tradicionāli apzīmē augstāko punktu visā tūrē. *Cima Coppi* tika izveidots 1965. gadā, lai godinātu leģendāro Itālijas riteņbraucēju [[Fausto Kopi]].

Pirmoreiz ieskaite tika apkopota 1933. gadā. No 1974. līdz 2011. gadam līderis valkāja zaļo krekliņu (), bet 2012. gadā kā daļa no sponsorēšanas līguma, krekliņa krāsa tika mainīta uz zilu ().
== Punktu skaitīšanas kārtība ==

Punkti, ko iegūst pēc kārtas braucēji, kuri sasniedz kalna virsotni, tiek sadalīti 5 kategorijās:



Sacensību organizācija nosaka, kuri kalni ir iekļauti kalnu ieskaitē un kurā kategorijā tie ir. Punkti par *Cima Coppi'' tiek piešķirti reizi katrā Džiro, par virsotni šajā Džiro augstākajā augstumā.
Āfrikas kukaiņēdāji

**Āfrikas kukaiņēdāji** (*Afroinsectiphilia*) ir zīdītāju klases (*Mammalia*) virskārta, kas pieder Āfrikas placentāļiem (*Afrotheria*). Tā apvieno 3 mūsdienās dzīvojošu sugu kārtas. Šīs virskārtas sugas ir sastopamas Āfrikā vai to izcelsme ir sastīta ar Āfriku. Virskārta ir izveidota, balstoties uz pēdējo gadu molekulārajiem pētījumiem. Lielākā daļa šīs grupas kārtu vēl nesenā pagātnē tika iedalītas pie kukaiņēdājiem. Starp šīs grupas sugām nav morfoloģiskas līdzības, to radniecību var noteikt, tikai izmantojot DNS pētījumus. 

## Sistemātika
* virskārta Āfrikas kukaiņēdāji (*Afroinsectiphilia*)
** kārta 
*** Cauruļzobju dzimta (*Orycteropodidae*)
** kārta 
*** Lēkātāju dzimta (*Macroscelididae*)
** kārta 
*** Tenreku dzimta (*Tenrecidae*)
*** Zeltaino kurmju dzimta (*Chrysochloridae*)

## Atsauces
Cauruļzobji

**Cauruļzobji**, **cauruļzobju dzimta** (*Orycteropodidae*) ir vienīgā **cauruļzobju kārtas** (*Tubulidentata*) dzimta. Lai arī ir atrastas daudzas seno cauruļzobju fosilijas, līdz mūsdienām ir izdzīvojusi tikai viena suga — cauruļzobis (*Orycteropus afer*). Cauruļzobju dzimta ir radusies Āfrikā miocēna sākumā apmēram pirms 6—7 miljoniem gadu. Vēlāk miocēna beigās tā ir izplatījusies arī Eirāzijas kontinentā. Lielākā daļa cauruļzobju sugu izmira pliocēna beigās. Šobrīd ir atrastas vairāk kā 40 seno cauruļzobju fosilie kauli. Visbiežāk tiek atrasti zobu fragmenti, pēdu kauli un nedaudz stilbu kaulu. Ļoti reti izdodas atrast labi saglabājušās fosilijas.

Visiem cauruļzobjiem ir vairākas kopīgas anatomiskas īpašības. Bet to galvenā kopīgā īpašība ir zobi, kas devuši kārtai arī nosaukumu — tie atgādina caurulītes, kas nepārtraukti aug. Zobiem nav ne emaljas, ne sakņu. Sekojošā sistemātika sastādīta 2009. gadā.

## Sistemātika
* **Cauruļzobju kārta** (*Tubulidentata*)
****Cauruļzobju dzimta** (*Orycteropodidae*)
*** ģints: Āfrikas cauruļzobji (*Orycteropus*) 
**** Cauruļzobis (*Orycteropus afar*) 
**** † *[[Orycteropus crassidens]]* 
**** † *[[Orycteropus djourabensis]]* 
*** ģints: *[[Amphiorycteropus]]* 
**** † *[[Amphiorycteropus gaudry]]i* 
**** † *[[Amphiorycteropus abundulafus]]*
**** † *[[Amphiorycteropus browni]]* 
**** † *[[Amphiorycteropus depereti]]* 
**** † *[[Amphiorycteropus mauritanicus]]* 
*** ģints: † *[[Amphiorycteropus]]*
**** † *aff. Amphiorycteropus pottieri* 
**** † *aff. Amphiorycteropus seni* 
*** ģints: †*[[Leptorycteropus]]* 
**** †*[[Leptorycteropus guilielmi]]* 
*** ģints: † *[[Myorycteropus]]* 
**** † *[[Myorycteropus africanus]]* 
*** ģints: † *[[Myorycteropus]]*
**** † *aff. Myorycteropus chemeldoi* 
**** † *aff. Myorycteropus minutus* 

## Atsauces

## Ārējās saites

* FAMILY Orycteropodidae
Lapiņš

**Lapiņš** (sieviešu dzimtē Lapiņa) ir latviešu cilmes uzvārds, kas radies no vārda „lapa” pamazināmās formas. Cilvēki ar šo uzvārdu:

* Alberts Lapiņš (1899—1937) — Sarkanās armijas karavadonis;
* Alvis Lapiņš (1946) — režisors;
* Anatols Lapiņš (1930—2012) — autoražotājs;
* Andris Lapiņš (1970) — operdziedātājs;
* Ģirts Lapiņš (1976) — uzņēmējs un politiķis;
* Ilmārs Harijs Lapiņš (1944) — diriģents, altists un pianists;
* Jānis Lapiņš (1885—1941) — publicists, rakstnieks un pedagogs, viens no Latvijas karoga atjaunošanas rosinātājiem;
* Kārlis Lapiņš (1909—2004) — agronoms;
* Mārtiņš Lapiņš (1873—1954) — filmu operators un fotogrāfs;
* Osvalds Lapiņš (1905—1991) — agronoms;
* Pēteris Lapiņš (1986) — aktieris;
* Rūdolfs Lapiņš (1898—1969) — politiķis.
Konstantīns Ovčiņņikovs

**Konstantīns Ovčiņņikovs** (dzimis  Biškekā) ir krievu tautības Latvijas džudists.

2001. gadā Ungārijā un 2002. gadā Nīderlandē izcīnījis otro vietu Eiropas U-20 čempionātā. 2007. gadā svinējis uzvaru Latvijas čempionātā, 2008. gadā uzvarējis Latvijas II Olimpiādē un 2011. gadā triumfējis Latvijas atklātajā čempionātā. Tāpat vairākas medaļas izcīnījis Lietuvas čempionātā. 2012. gada aprīlī izcīnījis bronzas medaļu Eiropas čempionātā. Vairākas reizes ierindojies pirmajā trijniekā Pasaules kausa posmos.

K. Ovčiņņikovs kvalificējās , kur zaudēja sacensību pirmajā kārtā un izstājās no turnīra.

## Atsauces

## Ārējās saites

* Latvijas džudo federācijas profils
Ovčiņņikovs

**Ovčiņņikovs** (; sieviešu dzimtē **Ovčiņņikova** *(Овчи́нникова)*) ir krievu cilmes uzvārds. Cilvēki ar šo uzvārdu:

* Konstantīns Ovčiņņikovs (1983) — Latvijas džudists.
* Vjačeslavs Ovčiņņikovs (*Вячеслав Александрович Овчинников*; 1936) — krievu komponists.
1008. gads

**1008. gads** () bija garais gads, kas pēc Jūlija kalendāra sākās ceturtdienā.

## Notikumi

### Nezināms datums
* Norvēģijas vikingi iebruka Sāremā salā.
* Zviedrijas karalis Ūlofs Klēpja karalis pieņēma kristietību un kristījās.

## Dzimuši
* 4. maijs — Anrī I Kapetings, Francijas karalis (miris 1060. gadā)

## Miruši
Āfrikas placentāļi

**Āfrikas placentāļi** (*Afrotheria*) ir zīdītāju klases (*Mammalia*) augstākā kārta, kas pieder placentāļu infraklasei (*Eutheria*). Tā apvieno 2 virskārtas. Šīs augstākās kārtas mūsdienu sugas ir sastopamas Āfrikā vai to izcelsme ir saistīta ar Āfriku. Šajā grupā ir apvienoti zeltainie kurmji, Āfrikas skudrulāči, ziloņi un sirēnas. Visu šo dzīvnieku kopējais priekštecis nebija atklāts līdz  beigām. Vēsturiski snuķaiņi tika iedalīti pie nagaiņiem, bet Āfrikas kukaiņēdāji pie kukaiņēdājiem.

## Vēsture
Balstoties uz DNS pētījumiem, Āfrikas placentāļu iedalījums tika izveidots 1998. gadā. Ja nebūtu mūsdienu zinātnes iespējas veikt molekulāros pētījumus, Āfrikas kukaiņēdāju grupa nekad nebūtu iekļauta Āfrikas placentāļu kārtā, tomēr ģenētiskie pētījumi pierāda, ka visi Āfrikas placentāļi ir attīstījušies no viena priekšteča. Āfrikas placentāļi kļuva izolēti no pārējiem dzīvniekiem pirms vairāk kā 105 miljoniem gadu, kad Āfrikas kontinents atdalījās no pārējās sauszemes masas. Nākamā kontinentu sadalīšanās Āfrika-Dienvidamerika vairs neatbilst fosilo atradumu savstarpējām ģenētiskajām sakarībām, lai gan pēdējo gadu atklājumi rosinājuši izvirzīt hipotēzi, ka Āfrikas placentāļi un Amerikas placentāļi ir tuvāk radniecīgi kā pārējās placentāļu grupas.

## Sistemātika
***Āfrikas placentāļu augstākā kārta** (*Afrotheria*)
** virskārta: Āfrikas kukaiņēdāji (*Afroinsectiphilia*)
*** kārta: 
*** kārta: 
*** kārta: 
** virskārta: Āfrikas nagaiņi (*Paenungulata*)
*** kārta: 
*** kārta: †
*** kārta: †
*** kārta: Sirēnas (*Sirenia*)
*** kārta: 

## Atsauces

## Ārējās saites
* IUCN: Afrotheria
* Evolution of the mammalian placenta revealed by phylogenetic analysis
Ernsts Barlahs

**Ernsts Barlahs** (; dzimis , miris ) bija ekspresionisma vācu tēlnieks, grafiķis un rakstnieks.

Dzimis Vēdelē. Skolā gāja Raceburgā. Mākslu studēja Hamburgā, Drēzdenē un Parīzē. Pēc studijām veidoja darbus jūgendstilā, tomēr pēc ceļojuma uz Krieviju 1906. gadā pievērsās ekspresionismam, ietekmējoties arī no gotikas. No 1910. gada līdz savai nāvei 1938. gadā dzīvoja un strādāja Gistrovā, kuras oficiālajā nosaukumā kopš 2006. gada ir priedēklis *Barlachstadt* (Barlaha pilsēta). Pirms Pirmā pasaules kara būdams kara piekritējs, pats tajā piedalījās. Dienesta rezultātā kļūdams pacifists, pēc nacistu nākšanas pie varas tika pasludināts par deģeneratīvās mākslas pārstāvi. Daudzi Barlaha darbi tika konfiscēti, daļa iznīcināti. Barlahs sarakstījis arī 8 lugas, 2 romānus un autobiogrāfiju.

## Ernsta Barlaha darbu galerija


Attēls:Guestrow Dom Barlach Engel.jpg|*Schwebender Engel*, Lidojošais eņģelis, Gistrovas doms, Gistrova
Attēls:Mk Berlin Gethsemane4.jpg|*Der Geistkämpfer*, *Die Gethsemanekirche*, Berlīne
Attēls:Ernst Barlach Schlafende Vagabunden (Schlafendes Bauernpaar) 1912.jpg|*Schlafende Vagabunden (Schlafendes Bauernpaar)*, 1912, *Berlinische Galerie*, Berlīne
Attēls:Barlach Magdeburger Ehrenmal.jpg|*Magdeburger Ehrenmal*, 1929, Magdeburgas katedrāle, Magdeburga


## Ārējās saites

* Barlaha darbi Gutenberg-DE 
* Barlahs portālā BAM 
* Barlaha biedrība 
* Barlahs artcyclopedia
Starhawk (2012. gada spēle)

***Starhawk*** ir 2012. gada 8. maijā ASV un 2012. gada 9. maijā Eiropā tikai *[[PlayStation 3]]* konsolei izdota trešās personas šaujamspēle. Spēle ir pēctece 2007. gada spēlei *[[Warhawk (2007. gada spēle)|Warhawk]]*.

## Ārējās saites
*
Vitenburga

**Vitenburga** () ir pilsēta Vācijā, Mēklenburgā-Priekšpomerānijā, uz rietumiem no Šverīnes. Āmtes centrs. Pilsētā atrodas kalnu slēpošanas halle ar 640 m garu distanci.

## Atsauces

## Ārējās saites
Kurts Meiers

**Kurts Meiers** (; dzimis , miris ) bija vācu virsnieks, SS brigadenfīrers.

## Dzīvesgājums
Dzimis strādnieka ģimenē. Kopš 1929. gada - policists Mēklenburgā. 1930. gadā iestājās NSDAP, bet 1931. gada oktobrī - SS. Dienēja 1. SS tanku divīzijā "Leibstandarte-SS Adolf Hitler". Piedalījās Austrijas anšlusā un Čehoslovākijas aneksijā. Otrā pasaules kara laikā piedalījās kaujās Polijā, Francijā, Grieķijā un PSRS. Piedalījās kaujās pret Sabiedrotajiem Normandijā. 1944. gada 14. jūnijā iecelts par 12. SS tanku divīzija "Hitlerjugend" komandieri. 1944. gada 6. septembrī krita gūstā. 1945. gada decembrī kanādiešu tribunāls piesprieda Meieram nāvessodu par kanādiešu karagūstekņu slepkavībām kara laikā. Sods mainīts uz mūža ieslodzījumu. Sākumā Meiers to izcieta Kanādā, vēlāk Vācijā. 1954. gadā apžēlots.

## Ārējās saites
Ak Bars

**Ak Bars** (tulkojumā no tatāru valodas — *[[sniega leopards]]*) ir Tatarstānas simbols, atveidots uz tā ģerboņa.

* HK Ak Bars — Kazaņas hokeja klubs;
* Ak Bars — Kazaņas komercbanka;
* Ak Bars (zemūdene).
Kalahari

**Kalahari** ir liela tuksnešaina savanna Dienvidāfrikā, aizņem lielāko daļu no Kalahari ieplakas. Tas klāj lielāko daļu no Botsvānas teritorijas, kā arī daļu no Namībijas un Dienvidāfrikas teritorijas. Raksturīgas smilšainas tuksnešu, pustuksnešu un savannas ainavas. Vidējais nokrišņu daudzums svārstās no 76 līdz 190 mm gadā. Visvairāk nokrišņu izkrīt laika periodā no novembra līdz aprīlim. Liela daļa no Kalahari ir aizsargāta teritorija — pastāv vairāki nacionālie parki un rezervāti, piemēram, Kalahari-Gemsbokas nacionālais parks un Etošapana rezervāts. Nosaukums cēlies no cvanu valodas *Kgala* — ‘lielās slāpes’ vai *Kgalagadi* — ‘vieta bez ūdens’.

## Atsauces

## Ārējās saites
Šternberga (Vācija)

**Šternberga** () ir pilsēta Vācijā, Mēklenburgā-Priekšpomerānijā, uz austrumiem no Šverīnes pie Varnovas upes. Āmtes centrs. Pie pilsētas atrodas muzejs - atjaunota slāvu ezerpils (*Archäologisches Freilichtmuseum Groß Raden*). Pilsēta dibināta 12. gadsimtā slāvu varnu (*Warnower*) cilts teritorijā. Daļēja saglabājušies viduslaiku aizsardzības mūri. 1549. gadā Šternbergā notika kārtu sapulce, kas nolēma ieviest luterticību Mēklenburgā.

## Atsauces

## Ārējās saites
Beastie Boys

***Beastie Boys*** bija amerikāņu hiphopa mūzikas grupa no Ņujorkas. Grupas dalībnieki laika gaitā mainījās, tomēr grupa bija visvairāk pazīstama triju mūziķu sastāvā: *[[Mike D]]* (balss un bungas), *[[Ad-Rock]]* (balss un ģitāra) un *[[Adams Jauhs|MCA]]* (balss un basģitāra).

*Beastie Boys* tika izveidota 1979. gadā un sākotnēji spēlēja smago pankroku, pēc tam grupa pārgāja uz eksperimentālo hiphopu. 1985. gadā tā piedalījās turnejā ar Madonnu un gadu vēlāk izdeva debijas albumu *[[Licensed to Ill]]*. Albums bija ļoti veiksmīgs un tika pārdots vairāk nekā 9 miljonos eksemplāru. Kopumā *Beastie Boys* ir pārdevuši vairāk kā 40 miljonus albumu visā pasaulē, kļūstot par vienu no pārdotākajām un arī kritiķu atzītākajām hiphopa mūzikas grupām 1990. gados.

## Diskogrāfija

### Studijas albumi
* *[[Licensed to Ill]]* (1986)
* *[[Paul's Boutique]]* (1989)
* *[[Check Your Head]]* (1992)
* *[[Ill Communication]]* (1994)
* *[[Hello Nasty]]* (1998)
* *[[To the 5 Boroughs]]* (2004)
* *[[The Mix-Up]]* (2007)
* *[[Hot Sauce Committee Part Two]]* (2011)

## Atsauces

## Ārējās saites

* Oficiālā mājaslapa
Raiskums

**Raiskums** (agrāk arī **Raiskuma muiža**) ir ciems Cēsu novada Raiskuma pagastā, pagasta centrs. Izvietojies pagasta dienviddaļā Raiskuma ezera dienvidu krastā  no novada centra Cēsīm un  no Rīgas.

Apdzīvotā vieta izveidojusies pie bijušās Raiskuma muižas (*Raiskum*; dibināta 1554. gadā) centra. Muižas nosaukums, iespējams, cēlies no blakus esošā ciematiņa *Raise Kaneggi* vai *Roiskül* nosaukuma.

Raiskumā atrodas pagasta pārvalde, pamatskola, speciālā internātpamatskola (Aleksandra Bieziņa Raiskuma pamatskola), bibliotēka, Auciema pasta nodaļa, viesu nams, veikals.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Sila lācītis

**Sila lācītis** (*Leccinum vulpinum*) ir Latvijā vidēji bieža beku dzimtas sēne, kuras augļķermeņi ir ēdami. Sadzīvē bieži tiek vienkāršoti saukti par tiem līdzīgajām apšubekām, ar kuru un bērzubeku sugām ietilpst vienā lācīšu ģintī.

## Sēnes apraksts
thumb|Kājas lācīšiem izaug pirmās.
* Cepurīte: krāsa ruda vai dzeltenbrūna līdz sarkanbrūnai, parasti blāva. Platums līdz 20 cm. Forma sākumā gandrīz apaļa, ar kātiņam piespiestu apmali, vēlāk plakani izliekta. Virsmiziņa gluda vai viegli samtaina. Mīkstums balts, ar patīkamu smaržu un garšu, vēlāk iegūst dūmaini violetu nokrāsu, griezumu vietās cepurītē sārtojas.
* Stobriņi: Sākumā balti, vēlāk blāvi pelēkbrūngani.. Atveres sīkas, baltas vai krējuma krāsā, sēnei augot kļūst bieži kļūst netīrā okera vai brūnganā krāsā.
* Kātiņš: garš, sākumā vēderains, vēlāk cilindrisks. Garums līdz 20 cm, resnums 2-5 cm, augšdaļa sašaurināta. Ar sīkām sākumā bālganām, vēlāk sarkanīgām līdz tumši brūnām, vecumā melnām zvīņām. Griezumu vietās augšdaļā nokrāsojas violets vai brūngans, apakšdaļā zilzaļš.
* Sporas: vārpstveida-elipsoīdas, gludas, dzeltenbrūnas, masā brūnas, 13-16/4-5 µm. 

## Augšanas apstākļi

Priežu mikorizas sēne. Aug no jūlija līdz novembrim, vislabāk priežu jaunaudzēs sūnās vai uz skuju nobirām. 

## Barības vērtība

Ēdama bez iepriekšējas novārīšanas, lietojama dažādos veidos.

## Līdzīgās sugas

Ļoti līdzīgs dzeltenbrūnajai apšubekai, kura aug zem bērziem un tās cepurīte dzeltenīgi oranža.  Tāpat līdzīgs ozolu lācītim, kurš aug zem ozoliem un tā cepurīte sarkani oranža, bet sarkanbrūnās zvīņas uz kātiņa biezākā slānī.  Visas šīs sugas no pārtikas viedokļa ir līdzvērtīgas, tāpēc to atšķiršanai ir nozīme tikai no zinātniskā skatupunkta.

## Skatīt arī

* Sēņošana
* Sēnes kulinārijā
* Sēņu tirdzniecība
* Lācīšu ģints

## Atsauces

## Ārējās saites

* Sugu enciklopēdija
* Apraksts latvijas.daba.lv 
* Boletales.com
* Leccinum vulpinum Watling induces DNA damage, decreases cell proliferation and induces apoptosis on the human MCF-7 breast cancer cell line.
*Подосиновик сосновый
Džeremijs Renners

**Džeremijs Lī Renners** (; dzimis  Modesto, Kalifornijā, ASV) ir amerikāņu aktieris, dziedātājs, dziesmu autors, kinoproducents, mūziķis.

Pazīstams ar lomu tādās filmās kā "Sapieris" (2008), "Pilsēta" (2010), "Neiespējamā misija: Rēgu protokols" (2011), "Atriebēji" (2012), "Borna mantojums" (2012), "Ansītis un Grietiņa: Raganu mednieki" (2013), "Amerikāņu afēra" (2013) un "Atnācēji" (2016). Par lomu filmā "Sapieris" tika izvirzīts Amerikas Kinoakadēmijas balvai nominācijā "Labākais aktieris galvenajā lomā", savukārt par lomu filmā "Pilsēta" — kā labākais otrā plāna aktieris.

## Filmogrāfija

## Ārējās saites
Džošua Diamels

**Džošua Deivids Diamels** (; dzimis  Minotā, Ziemeļdakotā, ASV) ir amerikāņu aktieris.

Pazīstams ar lomu NBC seriālā *[[Las Vegas (seriāls)|Las Vegas]]* (2003–2008), kā arī ar lomu filmā "Transformeri" (2007) un trijos tās turpinājumos. Piedalījies arī tādās filmās kā "Dzīve, kāda tā ir" (*Life as We Know It*, 2010), "Jaungada nakts" (2011), "Filma 43" (2013), "Droša osta" (*Safe Haven*, 2013), "Ar mīlestību, Saimons" (2018), "Bandīts" (2022) un *[[Shotgun Wedding]]* (2022).

## Ārējās saites

* 
* 
* 10 North Main, Duhamel's restaurant
Pudučerri

**Pudučerri** (, , ) jeb **Pondičeri** () ir Indijas savienības teritorija (administratīvā vienība), kuru veido četras Francijas bijušās kolonijas Indijā: Pudučerri, Kāraikāla, Mahe un Janama. Teritorijas administratīvais centrs un lielākā pilsēta ir Pudučerri, kas ir arī teritorijas nosaukuma pamatā. Pudučerri kopēja platība ir 492 km², bet iedzīvotāju skaits pārsniedz 1,24 miljonus.

## Ārējās saites
Patna

**Patna** (, *Paṭnā*) ir pilsēta Indijas ziemeļos, Bihāras štata administratīvais centrs, atrodas Gangas upes dienvidu krastā. Pilsētā atrodas vairāki budisma, hinduisma un džainisma svētceļotāju galamērķi. Vēsturiski ar nosaukumu **Pataliputra** tā ir bijusi galvaspilsēta vairākām valstīm, kas pastāvēja mūsdienu Indijas teritorijā, piemēram, Maurju impērijai. 2011. gadā Patnā dzīvoja aptuveni 1,68 miljoni iedzīvotāju, un pēc šī rādītāja tā ir 19. lielākā pilsēta Indijā.

## Atsauce

## Ārējās saites
Advanced Extremely High Frequency

thumb|280px|''AEHF'' mākslinieka skatījumā
***Advanced Extremely High Frequency*** jeb ***AEHF*** (no  "Attīstīta ekstremāli augsta frekvence") ir ASV Gaisa spēku Gaisa spēku kosmosa pavēlniecības sakaru pavadoņu sistēma. Pavadoņi paredzēti drošiem sakariem ASV Bruņotajiem spēkiem, Britu Bruņotajiem spēkiem, Kanādas Spēkiem un Nīderlandes Bruņotajiem spēkiem.

Sākotnēji bija plānots, ka sistēma sastāvēs no četriem kosmiskajiem aparātiem ģeostacionārajā orbītā. 2012. gadā tika sākti darbi pie vēl divu pavadoņu izgatavošanas.

*AEHF* sistēmas primārais kontraktors ir *[[Lockheed Martin]]*, kas izgatavo zemes segmentu, nodrošina pavadoņu platformu un atbild par visu sistēmu integrāciju. *[[Northrop Grumman]]* nodrošina derīgo kravu un asociētos komponentus. Visu projektu pārvalda Gaisa spēku kosmosa pavēlniecības *[[Military Satellite Communications Systems Wing|MILSATCOM]]* programmas birojs. *AEHF* sistēmu apkalpo Gaisa spēku 4. Kosmosa operāciju eskadrons, kas izvietots Šrīvera Gaisa spēku bāzē Kolorādo.

Pavadoņi var nodrošināt daudzus kanālus starp dažādās zemeslodes vietās (līdz 65° ziemeļu un dienvidu platuma) esošiem lietotājiem gan ar zemes stacijām gan termināliem. Starpsavienojumi starp pavadoņiem ļauj veikt sakaru seansus starp termināliem, neizmantojot zemes stacijas. Pavadoņiem ir nodrošināta aizsardzība pret signāla slāpēšanu un pārtveršanu. Sistēma spēj darboties arī kodolkara gadījumā, pavadoņi autonomi spēj risināt uz borta radušās problēmas.

*AEHF* nomainīs novecojušo *[[Milstar]]* sistēmu, bet būs savietojama ar *Milstar* iekārtām. Pavadoņu raidītāji darbojas frekvencē 44 GHz augšupsaitē (EHF joslā) un 20 GHz lejupsaitē (SHF joslā). Katram pavadonim ir 14 antenas, no kurām divas izmanto divpusēju kanālu izveidošanai ar citu pavadoni.

## Pavadoņi
Pēc tam, kad līgums par *AEHF* sistēmas izveidi tika noslēgts 2000. gadā, pirmo pavadoni bija paredzēts palaist 2006. gadā. Programma tika pārstrukturēta 2004. gadā, kad Nacionālā drošības aģentūra laikā nebija piegādājusi šifrēšanas aparatūru. Tādējādi pirmo trīs *AEHF* starti tika pārplānoti uz 2008., 2009. un 2010. gadu.

*[[USA-214|AEHF 1]]* starts vairākkārt tika pārcelts, līdz tika palaists 2010. gada augustā. Tas tika ievadīts sākotnējā orbītā, bet orbītas pacelšanai paredzētais dzinējs neiedarbojās. Sākotnēji plānoto 100 dienu laikā bija nepieciešami 14 mēneši, ģeostacionāro orbītu sasniedzot ar nelieliem orientācijas kontroles dzinējiem un jonu dzinēju. Vēlāk tika secināts, ka aizsprostojusies dzinēja oksidētāja pievades caurule, visticamāk tajā iekļuvis mazs auduma gabals ražošanas procesā.

Nākamo pavadoņu starti tika aizkavēti, lai veiktu dzinēja papildu pārbaudes. 2012. gada maijā startēja *[[USA-235|AEHF 2]]*.

*AEHF* sistēmas pavadoņu uzskaitījums:

## Atsauces

## Ārējās saites

* AEHF Losandželosas Gaisa spēku bāzes vietnē 
* AEHF ''Northrop Grumman'' vietnē 
* AEHF ''Lockheed Martin'' vietnē
Pauls Heize

**Pauls Johans Ludvigs fon Heize** (, dzimis , miris ) bija vācu rakstnieks, kas 1910. gadā saņēma Nobela prēmiju literatūrā par ideālisma caurausto augsto meistarību.

## Ārējās saites

*
Milūza

**Milūza** (, ; ) ir pilsēta Francijas ziemeļaustrumos, Grandestas reģiona Augšreinas departamentā. Atrodas netālu no Francijas robežas ar Vāciju un Šveici. 2022. gadā Milūzā dzīvoja aptuveni 105 tūkstoši iedzīvotāju, un pēc šī rādītāja tā ir lielākā Augšreinas departamenta pilsēta un otra lielākā Elzasas pilsēta aiz Strasbūras.

Milūza ir izslavēta ar muzejiem. Pilsētā atrodas Nacionālais automašīnu muzejs (*Cité de l'automobile*) un Nacionālais vilcienu muzejs (*Cité du train*), kas ir lielākie automašīnu un vilcienu muzeji Francijā. Milūzā atrodas Augšelzasas universitāte.

## Atsauces

## Ārējās saites
Patujāra šķiedrgalvīte

**Patujāra šķiedrgalvīte** (*Inocybe erubescens*) ir nāvīgi indīga sēne, kurā ir 20 reizes vairāk muskarīna nekā sarkanajā mušmirē. Agrākā indīgā sēne pavasarī, parādās jau maijā. Patujāra šķiedrgalvīti var sajaukt ar auzeni, bet atšķirībā no šķiedrgalvītes tās cepurīte nav smaila. Cilvēkam nāvējošu muskarīna devu satur jau 40—80 g Patujāra šķiedrgalvītes augļķermeņu. Patujāra šķiedrgalvīte ir saprotrofa sēne. Mīkstumam ir patīkama garša un svaigu augļu smarža, kura vēlāk kļūst nepatīkama.
Vecauce

**Vecauce** ir ciems Dobeles novadā Vecauces pagastā. Izvietojies pagasta rietumos pie bijušā novada centra Auces ziemeļrietumu robežas  no Rīgas.
Vecaucē atrodas LBTU mācību centrs, ārsta prakse, Auces pasta nodaļa, veikals. Vecauces luterāņu baznīca un muižas apbūve ir valsts nozīmes arhitektūras pieminekļi. Muižas pilī iekārtots muzejs.

## Iedzīvotāju skaita izmaiņas
Esošajās robežās, pēc CSP datiem.

## Vēsture
Apdzīvotā vieta izveidojusies pie bijušās Vecauces muižas (*Alt-Autz*; pirmoreiz minēta 1616. gadā) centra. Līdz pilsētas tiesību piešķiršanai 1924. gadā par Vecauci sauca Auces pilsētu. 1921. gadā Vecauces muiža kļuva par Latvijas Universitātes Lauksaimniecības fakultātes mācību centru, vēlāk — Latvijas Lauksaimniecības akadēmijas mācību un pētījumu saimniecību.

Attēls:Vecauce Štafenhāhens.jpg|Vecauces muižas pils 19. gadsimta vidū (Štafenhāgens)
Vecauces iekšpagalms 1917.jpg|Bullis Vecauces iekšpagalmā (1917)


## Piemineklis
Vecaucē atrodas piemineklis par godu Latvijas laukkopības zinātnes un zemkopības kultūras pamatlicējam profesoram Jānim Apsītim.

## Atsauces
Adriāno Malori

**Adriāno Malori** (; dzimis  Parmā) ir Itālijas šosejas riteņbraucējs, kas pārstāv *[[UCI ProTeam]]* komandu **.

2010. gada Tour de France viņš saņēma *[[Lanterne Rouge]]* apbalvojumu par pēdējo vietu tūrē, atpaliekot no Andi Šleka gandrīz četras ar pusi stundas. 2011. gadā izcīnījis Itālijas čempiona titulu individuālajā braucienā. 2012. gada Giro d'Italia pēc 6. posma, kurā viņš izcīnīja otro vietu, Malori kļuva par sacensību līderi. Šo statusu viņš zaudēja jau nākamajā posmā.

2014. gada Vuelta a España pēdējā posmā, kas bija īss individuālais brauciens, Malori izcīnīja savu pirmo uzvaru kādā no Lielajām tūrēm.

## Ārējās saites
* 

* Profils ''Cycling News'' vietnē
Vasalis

right|280px|thumb| Viduslaiku ilustrācija, kurā attēlots vasalis (pa kreisi), kas uz ceļiem dod uzticības zvērestu savam kungam (pa labi), 13. gadsimts.
**Vasalis** ( – 'kalps') ir persona feodālajā sabiedrībā, kas viduslaiku Eiropā saņēma lietojumā zemi (lēni) no sava kunga (senjora) apmaiņā pret uzticību, karadienestu un citām saistībām. Par vasaļiem visbiežāk kļuva bruņinieki, kuri par karadienestu senjora armijā saņēma lēni — ienākumu avotu, kas ļāva uzturēt sevi, zirgus un bruņojumu. Vasaļu pienākums bija dot uzticības zvērestu un kalpot savam kungam, bet viņu tiesības tika apstiprinātas ar īpašu dokumentu — lēņa grāmatu. Lai gan vasaļu tiesības un pienākumi dažādos Eiropas reģionos un gadsimtos atšķīrās, tie vienmēr piederēja pie dižciltīgo kārtas un bija nozīmīga viduslaiku sabiedrības daļa.

## Vēsture
Vasaļu sistēmas pirmsākumi meklējami vēlīnajā antīkajā laikmetā, kad mūsu ēras 4.–5. gadsimtā, mazinoties Romas impērijas centrālajai varai un pastiprinoties barbaru iebrukumiem tās teritorijā, lielākie zemes īpašnieki saviem nomniekiem () piešķīra daļu no zemes lietošanā bez naudas maksas apmaiņā pret uzticību un militāru dienestu. Šīs savstarpējās saistības starp kungu un padoto pakāpeniski pārauga feodālajā iekārtā, kas pilnībā nostiprinājās agrajos viduslaikos.

8.–9. gadsimtā, Franku karaļvalsts laikā (īpaši valdnieka Kārļa Lielā laikā), šīs attiecības kļuva juridiski noteiktas: tika piešķirti lēņi (zemes gabali), bet to saņēmēji — vasaļi — zvērēja uzticību savam senjoram. Šo attiecību savienoja savstarpējas saistības — vasalis deva uzticības zvērestu un karadienestu, bet senjors nodrošināja tiesisku aizsardzību un uzturlīdzekļus lēņa formā.

Līdz 11.–12. gadsimtam feodālā hierarhija bija nostiprinājusies visā Rietumeiropā. Tās pamatā bija zemes īpašuma un dienesta apmaiņa, kas noteica gan politisko varu, gan sabiedrības struktūru. Vasalis kļuva par centrālo figūru starp karaļa autoritāti un vietējo bruņniecību, savukārt lēņu un zvēresta attiecības kļuva par galveno saikni, kas uzturēja viduslaiku Eiropas feodālo kārtību.

## Pienākumi

Vasalim bija jāiet karā, jāpiedalās senjora tiesā un padomē. Zināmos gadījumos viņa pienākumos ietilpa arī materiāla atbalsta sniegšana senjoram. Par to senjors deva savam vasalim zemi ar dzimtcilvēkiem, tā saukto feodu (no tā cēlies nosaukums feodālis). Turklāt viņš kļuva arī par vasaļa aizbildni. Vasaļa tiesības tika apstiprinātas ar īpašu dokumentu — lēņa grāmatu. Lielie feodāļi savukārt bija karaļa vasaļi. Senākās ziņas par vasaļiem Latvijas teritorijā ir atrodamas kopš 1201. gada.

## Skatīt arī
* Vasaļvalsts

## Atsauces
Jefreitors

[thumb|[Bundesvērs|Bundesvēra armijas jefreitora uzplecis]]
**Jefreitors** (no  — "atbrīvotais") ir kareivju dienesta pakāpe (citās valstīs arī apakšvirsnieka pakāpe) daudzu valstu bruņotajos spēkos, kuru piešķīra ilgāk dienējušajiem un labākajiem karavīriem. Jefreitora pakāpe parasti atrodas starp kareivja un seržanta dienesta pakāpēm.

Latvijas Nacionālajos bruņotajos spēkos nav jefreitora dienesta pakāpes. Par analogu šai pakāpei var uzskatīt dižkareivja dienesta pakāpi.

## Skatīt arī
* Krievijas Impērijas armijas dienesta pakāpes

## Ārējās saites
Tenzings Norgajs

**Tenzings Norgajs** (*Tenzing Norgay*; dzimis 1914. gada maijā, miris ) bija Nepālas šerpu alpīnists.

Ar alpīnismu sācis nodarboties 19 gadu vecumā. Viņš ir viens no populārākajiem alpīnistiem pasaulē. Kopā ar jaunzēlandieti Edmundu Hilariju  kļuva par pirmajiem, kam izdevies sasniegt Zemes augstāko virsotni Everestu. *[[Time]]* T. Norgaju iekļāva 20. gadsimta ietekmīgāko personu sarakstā.

## Atsauces

## Ārējās saites
Samsung

***Samsung Group*** () ir starptautisks Dienvidkorejas konglomerātuzņēmums, kura vadība atrodas Seulā, Dienvidkorejā. Tam ir vairāki meitas uzņēmumi, kā arī radniecīgi uzņēmumi, vairākums no kuriem apvienojušies zem *Samsung* zīmola. Ievērojami *Samsung* rūpniecības meitas uzņēmumi ir *[[Samsung Electronics]]* (pasaulē lielākais IT uzņēmums pēc 2011. gada ieņēmumiem), *Samsung Heavy Industries* (pasaulē otrs lielākais kuģu būves uzņēmums pēc 2010. gada ieņēmumiem), *Samsung Engineering* un *Samsung C&T* (pasaulē 35. un 72. lielākie būvniecības uzņēmumi). Tāpat ievērojami meitas uzņēmumi ir *Samsung Life Insurance*, *Samsung Everland* un *Cheil Worldwide*. *Samsung* produkcija sastāda apmēram piekto daļu visas Dienvidkorejas eksporta un tā ieņēmumi ir lielāki nekā daudz valstu IKP. 2006. gadā tā būtu 35. lielākā ekonomika pasaulē. Uzņēmumam ir liela ietekme uz valsts ekonomisko attīstību, politiku, medijiem, kultūru.

## Atsauces

## Ārējās saites

* 
*
Carentīne pie Šālezera

**Carentīne pie Šālezera** () ir pilsēta Vācijā, Mēklenburgā-Priekšpomerānijā, uz rietumiem no Šverīnes, Šālezera dienvidu krastā. Āmtes centrs. Aukstā kara gados pie Carentīnes bija VDR un VFR robežpunkts (pati pilsēta atradās VDR). Pilsētā atrodas ekopārtikas un citu preču tirdzniecibas tīkla *Reformhaus* (vairāk nekā 2500 tirdzniecības vietu Vācijā un Austrijā) galvenā mītne.

## Atsauces

## Ārējās saites

* Veikalu tīkla ''Reformhaus'' mājaslapa
Dānijas Anna

**Dānijas Anna** (; dzimusi , mirusi ) bija Skotijas (no 1589. gada), kā arī Anglijas un Īrijas (no 1603. gada) konsorte līdz savai nāvei 1619. gadā. Karaļa Džeimsa I (Skotijā Džeimsa VI) sieva.

Anna bija Dānijas karaļa Frederika II otrā vecākā meita. Bērnību pavadīja Mēklenburgas galmā Gistrovā. Apprecējās ar Skotijas karali Džeimsu VI četrpadsmit gadu vecumā. Demonstrēja neatkarību politiskajās intrigās. Pēc vairākiem laulībā pavadītajiem gadiem Anna faktiski dzīvoja nošķirti no karaļa, kaut arī saglabāja korektas attiecības. Pēc pārcelšanās no Skotijas uz Angliju izveidoja savu galmu, atbalstot mākslu.

## Ārējās saites
Mēklenburgiše Zēplates apriņķis

**Mēklenburgas ezeru rajona apriņķis** jeb **Mēklenburgiše Zēplates apriņķis** () ir apriņķis Vācijā, Mēklenburgā-Priekšpomerānijā. Apriņķis robežojas ar Mēklenburgas-Priekšpomerānijas Ludvigslustes-Parhimas, Rostokas, Priekšpomerānijas-Rīgenes un Priekšpomerānijas-Greifsvaldes apriņķi, kā arī Brandenburgu.

Mēklenburgas ezeru rajons (*Mecklenburgische Seenplatte*) ir ievērojamākais Vācijas ezeru un morēnu rajons, kas agrāk dēvēts par "Mēklenburgas Šveici".

## Atsauces

## Ārējās saites
Darguna

**Darguna** () ir pilsēta Vācijā, Mēklenburgā-Priekšpomerānijā, uz dienvidaustrumiem no Rostokas. Pilsētā atrodas Dargunas pils drupas. Pils sākta celt 1208. gadā kā cisterciešu klosteris. Nodedzināta Otrajā pasaules karā.

## Atsauces

## Ārējās saites

*
Bisko salas

**Bisko salas** (, ) ir neapdzīvotu salu arhipelāgs Antarktīdas pussalas rietumu piekrastē. Stiepjas 150 km garumā ziemeļaustrumu—dienvidrietumu virzienā gar Greiema un Lubē krastiem, no kuriem arhipelāgu atdala līdz 40 km platie Kristela (dienviddaļā) un Grandidjē (ziemeļdaļā) šaurumi. No Adelaidas salas dienvidos arhipelāgu atdala Matas šaurums. Lielākās salas ir Reno sala, Lavuazjē sala, Rabo sala un Pita salu grupa.

Arhipelāgu 1832. gada 17. februārī atklāja britu jūrasbraucēja Džona Bisko ekspedīcija, kura vārdā tas arī vēlāk nosaukts.

## Atsauces
2011.—2012. gada Latvijas kauss futbolā

**2011.—2012. gada [[Latvijas kauss futbolā|Latvijas kausa izcīņa futbolā]]** sākās  un noslēdzās ar finālspēli . Par Latvijas kausa ieguvējiem kļuva Skonto.

## Pirmā kārta

|}
1Spēle noslēdzās ar 3–1.

## Otrā kārta

|}
2Spēle netika aizvadīta, abas komandas kvalificējās nākamajai kārtai.

## Trešā kārta

|}

## Ceturtā kārta
17. jūlijā divas komandas cīnījās par vietu šajā kārtā.

|}

Šis uzvarētājs, pārējie 6 uzvarētāji no iepriekšējās kārtas un 9 komandas no Virslīgas cīnījās ceturtajā kārtā.

|}

## Ceturtdaļfināli

|}

## Pusfināli

|}

## Fināls

## Atsauces

## Ārējās saites
* Latvijas Futbola federācija
Ozolu lācītis

**Ozolu lācītis** (*Leccinum quercinum*) ir Latvijā reta beku dzimtas sēne, kuras augļķermeņi ir ēdami. Pastāv arī uzskats, ka šī sēne ir parastās apšubekas *Leccinum aurantiacum* forma, nevis patstāvīga suga.

## Sēnes apraksts
thumb|Paaudzies ozolu lācītis.
* Cepurīte: krāsa ķieģeļsarkani brūngana vai oranžsarkana. Forma jaunām sēnēm lodveida, izaugušām pusapaļa līdz spilvenveidīgi izliekta, platums līdz 10 cm. Virsmiziņa parasti gluda, reti viegli tūbaina, vecumā sausā laikā ieplaisājusi, slapjā nedaudz gļotaina, pārkarena pār malu. Mīkstums balts, blīvs, griezumu vietās vispirms kļūst sarkanbrūns, vēlāk zils un pēc tam violeti tumšpelēks.
* Stobriņi: Gari, bālgandzelteni. Atveres ieapaļas.
* Kātiņš: jaunām sēnēm bumbuļveida, vēlāk cilindrisks, paresnināts uz leju. Blīvs, balts, ar daudzām sākumā baltām, vēlāk sarkanbrūnām atstāvošām zvīņām. Garums līdz 11 cm, resnums 2-3 cm.
* Sporas: dzeltenīgi brūnganas, masā olīvbrūnas, gludas, vārpstveida, 10-19/4-5 µm.
* Bazīdijas: 25-35/10-13 µm.
* Cistīdas: vārpstveida, vālesveida, 30-50/7-13 µm.   

## Augšanas apstākļi

Mikorizas sēne. Aug no jūlija līdz oktobrim zem ozoliem.

## Barības vērtība

Ēdams bez iepriekšējas novārīšanas.

## Līdzīgās sugas

Līdzīgs zem priedēm augošajam sila lācītim, zem apsēm atrodamajai parastajai apšubekai un bērzu un egļu audzēs augošajai dzeltenbrūnajai apšubekai. Drošākā atšķiršana ir pēc mikorizu veidojošajiem kokiem, bet kļūdai identifikācijā nav kulināras nozīmes. Visas tās ir labas ēdamās sēnes.

## Skatīt arī

* Sēņošana
* Sēnes kulinārijā
* Sēņu tirdzniecība
* Lācīšu ģints

## Atsauces

## Ārējās saites

* Apraksts sēnes.lv
* latvijas.daba.lv 
* Sugu enciklopēdija
* Подосиновик дубовый
* Leccínum quercínum, hrastov ded (sl)